สวัสดีค่ะ มีเรื่องอยากปรึกษาคุณค่ะ คือว่าช่วงนี้เวลาเป็นประจำเดือน เลือดมาน้อยมากค่ะแล้วสีไม่แดงสดเหมือนทุกคนั้งที่เคยมา เลือดน้อยกระปอกประกอบมีลิ่มเล็กน้อยสีออกเป็นน้ำตาลเข้มมาสักพักนึงแล้วค่ะ แต่เมื่อเดือนที่ผ่านมามีความผิดปกติจากเลือดน้ำตาลเข้มคือ มันเป็นก้อนลิ่มเล็กๆออกมาไม่เยอะไม่มีเลือดประจำปนออกมาค่ะมีแค่ลิ่มๆ เลยอยากปรึกษาว่าอาการแบบนี้เสี่ยงกับการเป็นอะไรมากที่สุดคะ. ขอบค่ะ
สวัสดีค่ะ ประจำเดือนออกน้อยนั้นคือประจำเดือนที่มาน้อยกว่า 2 วัน หรือปริมาณที่น้อยลง สาเหตุอาจเกิดจาก-การรับประทานยาคุมกำเนิด-ความเครียด-น้ำหนักตัวที่มากหรือน้อยจนเกินไป-มีถุงน้ำในรังไข่-เป็นโรคไทรอยด์-เยื่อบุโพรงมดลูกเจริญผิดที่ถ้าเป็นกรณีที่ไม่ใช่เลือดประจำเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกดังนั้นแนะนำพบสูตินรีแพทย์เพื่อหาสาเหตุเพิ่มเติม อย่างแรกแพทย์คงต้องซักประวัติตรวจร่างกายแยกก่อนว่าเป็นเลือดที่เป็นประจำเดือนหรือไม่ หรือเป็นเลือดจากสาเหตุอื่น หากมีอาการปวดหน่วงท้องน้อย ตกขาวผิดปกติ ควรรีบไปค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง